Juhan Viilip

Juhan Viilip (ka Johannes Viilip; 28. veebruar 1903 Järavere, Imavere vald – 21. august 1974 Stockholm) oli eesti jurist.

Ta sai 1922. aastal Tartus eksamikomisjoni poolt gümnaasiumi lõputunnistuse. Aastatel 1922–1926 õppis ta Tartu Ülikooli õigusteaduskonnas, mille lõpetas cum laude. Ta oli EÜS-i vilistlane.

Aastatel 1927–1930 asus ta tööle Tallinna-Haapsalu Rahukogu kohtuameti kandidaadina. Aastatel 1930–1939 oli ta Tallinna 5. jaoskonna abiprokurör ja 1939–1944 Tallinna Ringkonnakohtu prokuröri kohusetäitja. Veel oli ta kriminaalõiguse ja kriminaalprotsessi lektor politseikoolis, advokaatide eksamikomisjoni liige, kohtuameti kandidaatide eksamikomisjoni liige ja tegev kohtunike ühingusAlbum Academicum Universitatis Tartuensis 1918–1944. II, lk. 233-234.

1944. aastal põgenes ta RootsiOKUPATSIOONIDE OHVREID TALLINNA RINGKONNAKOHTUS, Vaba Eesti Sõna = Free Estonian Word : Estonian weekly, 13 juuni 1963. Töötas seal algul arhiivis, hiljem farmaatsiafirma Fresenius Kabi AB teenistuses raamatukogusHeiki Raudla. Pilistvere kihelkond - Eestimaa Taani. Viljandi muuseum 2012.

 Viited 

Kategooria:Eesti juristid
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Eestlased Rootsis
Kategooria:Sündinud 1903
Kategooria:Surnud 1974